**otavă**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

gândul meu nu schimbă realitatea

cum realitatea nu schimbă gândul meu

sunt un călău si-mi place cantitatea

de sânge care curge pe crucea unui zeu

si nu astept ca nimeni cândva să înțeleagă

ce-astern pe foaia albă în nopțile pustii

sunt un călău cu mine si-n viața mea întreagă

am înțeles că moartea e tot ce-o să devii

nimicul urmăreste o ultimă mutare

ca într-un joc de sah nebunul mă loveste

cuvintele dau tonul si dragostea dispare

iar bezna realității în mine se iveste

am să privesc cu silă spre dimineți senine

si vieții am să-i umplu paharul cu otravă

iar dacă frământarea nu vrea să se închine

am sa devin odată pe pajiste, otavă.